 C.D.C.เตือนคนติดโควิด อาจไม่แสดงอาการ แพร่เชื้อไม่รู้ตัว ไขปริศนาระบาดเร็ว
ผอ. C.D.C.สหรัฐฯ เตือนพบข้อมูลใหม่ คนติดเชื้อโควิด 25% อาจไม่แสดงอาการป่วย ทำให้แพร่เชื้อไม่รู้ตัวไขปริศนาทำไมระบาดเร็วขนาดนี้ เตรียมแนะนำให้ชาวอเมริกันสวมหน้ากากอนามัยป้องกันติดเชื้อเมื่อ 3 เมษายน 63เว็บไซต์นิวยอร์ก ไทมส์ สื่อดังในสหรัฐฯ รายงาน นายแพทย์โรเบิร์ต เรดฟิลด์ ผู้อำนวยการศูนย์ควบคุมและป้องกันโรคติดต่อแห่งชาติ (C.D.C.) ของสหรัฐฯ เตือนพบข้อมูลใหม่ ผู้ติดเชื้อไวรัสโคโรนาสายพันธุ์ใหม่ หรือโควิด-19 ถึง 25% อาจไม่แสดงอาการโรคออกมา และสิ่งนี้สามารถช่วยอธิบายคำตอบได้ว่าทำไมเชื้อโควิด-19 จึงได้แพร่กระจายติดต่อกันไปทั่วประเทศสหรัฐฯ อย่างรวดเร็วขนาดนี้ ซึ่งจากข้อมูลใหม่ที่พบนี้ ทำให้ทาง C.D.C. จำเป็นต้องทบทวนข้อแนะนำที่บอกประชาชนว่าถ้าไม่มีอาการป่วยด้วยไข้หวัด ไม่จำเป็นต้องสวมแมสก์ หรือหน้ากากอนามัยนายแพทย์เรดฟิลด์ ผู้อำนวยการ ซึ่งได้ให้สัมภาษณ์ในรายการสถานีวิทยุในแอตแลนตา ยังยกตัวอย่างของเคสที่เรียกว่า ผู้ป่วย Z เป็นหนุ่มวัย 26 ปี จากมณฑลกวางตุ้ง ประเทศจีน ซึ่งได้มีการสัมผัสใกล้ชิดกับคนที่เดินทางมาจากเมืองอู่ฮั่นรายหนึ่ง ที่ติดเชื้อโควิดเมื่อเดือนกุมภาพันธ์ ที่ผ่านมา ทว่าหนุ่มชาวมณฑลกวางตุ้ง วัย 26 ปี รายนี้ กลับไม่มีอาการป่วยใดๆ เลย นับตั้งแต่ติดเชื้อเป็นวันที่ 7 วันที่ 10 หรือวันที่ 11ในขณะที่ เมื่อได้รับเชื้อเป็นวันที่ 7 นั้น เชื้อไวรัสโควิด ได้มีการฟักตัวในช่องโพรงจมูกและลำคอของเขาเรียบร้อยแล้ว แต่ผู้ป่วย Z อาจยังรู้สึกปกติ สบายดี ทั้งที่เขาติดเชื้อขณะนี้บรรดานักวิจัยได้ระบุว่า มีผู้คนที่คล้ายกับ ผู้ป่วย Z อย่างเช่นผู้โดยสารบนเรือสำราญไดมอนด์ ปริ๊นเซส ที่ถูกกักตัวบนเรือที่เทียบท่าที่อ่าวโยโกฮามา ในประเทศญี่ปุ่น พบว่ามีผู้โดยสารที่ติดเชื้อถึง 18% ไม่มีอาการของโรคโควิดแสดงออกมาเลยโดยตามรายงานการวิเคราะห์เรื่องนี้ ของทีมนักวิจัยในฮ่องกง ชี้ว่า มีผู้ติดเชื้อราว 20-40% ในจีนที่เป็นผู้แพร่กระจายเชื้อก่อนที่อาการป่วยจะแสดงออกมา ด้วยเหตุนี้ ผู้คนที่ติดเชื้อโควิดซึ่งไม่แสดงอาการป่วยที่มีอัตราสูงขนาดนี้ จึงอาจอธิบายได้ว่าทำไม เชื้อไวรัสโควิด จึงกลายเป็นเชื้อที่ระบาดใหญ่ไปทั่วโลก ในขณะที่เชื้อไวรัสโคโรนาสายพันธุ์ที่ทำให้เกิดโรค SARS และ MERS ไม่เป็น ทำให้จนถึงขณะนี้ หลังจากเริ่มพบการระบาดในจีนตั้งแต่ปลายเดือนธันวาคม ที่ผ่านมา ทำให้มีผู้ติดเชื้อโควิด-19 ทั่วโลกแล้วเกือบ 1.1 ล้านคน และเสียชีวิตกว่า 52000 ศพ
ผอ. C.D.C.สหรัฐฯ เตือนพบข้อมูลใหม่ คนติดเชื้อโควิด 25% อาจไม่แสดงอาการป่วย ทำให้แพร่เชื้อไม่รู้ตัว ไขปริศนาทำไมระบาดเร็วขนาดนี้ เตรียมแนะนำให้ชาวอเมริกันสวมหน้ากากอนามัยป้องกันติดเชื้อ
โควิด-19,ไวรัสโคโรน่า,ไวรัสโคโรนา,C.D.C,ยอดผู้ติดเชื้อโควิด-19,โควิด สหรัฐ,ไฮไลต์ไวรัสโคโรน่า